Το διαμέρισμα είναι πραγματικά εξαιρετικό! Είναι καινούργιο, πολύ προσεγμένο και κομψό, πάρα πολύ καθαρό και έχει όμορφη αρχιτεκτονική σχεδίαση! Λόγω της θέσης του σπιτιού που βρίσκεται σε ύψωμα, έχει απίστευτη θέα προς τη θάλασσα (βλέπει «πιάτο» το νησί των Αγίων Θεοδώρων) ενω το ηλιοβασίλεμα στη βεράντα αγγίζει το τέλειο. Η βεράντα είναι μεγάλη και ειναι ιδανική για πρωινό ή ακόμα και δείπνο. Η κουζίνα του επίσης είναι επαρκώς εξοπλισμένη και μπορεί κανείς να ετοιμάσει πρωινό, γεύμα, κλπ. Η τηλεόραση διαθέτει πάρα πολλά δορυφορικά κανάλια και ο καναπές στο καθιστικό γίνεται κρεβάτι. Το διαμέρισμα βρίσκεται πολύ κοντά στο κέντρο των Χανίων (λιγότερο από 10 λεπτά οδήγηση) και από την παραλία της Αγίας Μαρίνας απέχει μόλις ελάχιστα λεπτά. Η κυρία Ρούλα είναι πολύ εξυπηρετική και φιλική και ήταν πάντοτε αμεσότατη στην επικοινωνία. Πρέπει να σημειωθεί ότι παρά το γεγονός πως φτάσαμε τα μεσάνυκτα στο διαμέρισμα, μας καλωσόρισε με θέρμη και μας εδωσε το κλειδί του διαμερίσματος. Ευχαριστούμε θερμά αγαπητή κυρία Ρούλα & κύριε Αντώνη για όλα! Θα σας επισκεφτούμε σίγουρα ξανά!